Amenhotep I

Amenhotep I (memerintah 1545-1525 BCE) merupakan raja kedua dalam dinasti ke lapan
belas, Kerajaan Baru Mesir. Sungguhpun dia dapat dipastikan sebagai anak raja
sebelumnya, Ahmose (memerintah 1569-1545 BCE) dan isterinya Ahmose–Nefertari,
hubungan Amenhotep I dengan keluarga lainnya tidak begitu jelas direkodkan.

Hubungannya dengan Ahotpe II yang pernah dipercayai sebagai isteri & saudara, kini
dipercayai sebagai neneknya. Merit-Amun I kekal sebagai "Isteri Raja Agung" tetapi
jelas bukannya "Ibu Raja". Seorang lagi isteri, Sitkamose direkodkan di stelea
dinasti ke sembilan belas.

Amenhotep I dipercayai tidak memiliki anak kandung. Isteri kepada Thutmose I,
Ahmose dipercayai sebagai saudara perempuan kepada Amenhotep I, tetapi hal ini
dipertikaikan kerana Ahmose bukannya "Puteri Raja". Satu-satu hubungan Ahmose 
adalah dengan Thutmose I, dan dia kemungkinannya merupakan saudara dan isteri
Thutmose I.

Amenhotep I kemungkinannya telah mengukuh dan menyepadukan kejayaan bapanya tetapi
pemerintahannya kurang direkodkan. Sejarahwan Yunani-Mesir, Manetho (sekitar
305-285 BCE) menempatkan pemerintahannya sebagai dua puluh tahun dan tujuh bulan
yang menyamai dengan tempoh pemerintahannya 21 tahun. Tidak terdapat bukti kukuh
mengenai pemerintahan bersamannya dengan bapanya Ahmose atau dengan pemerintah
berikutnya Thutmose I.

Usaha pembinaan Amenhotep I direkodkan dengan lebih baik. Di Karnak dia membina
kuil alabaster yang dikenali sebagai "Peringatan Berkekalan Amun". Di Deir
el-Bahri dan di Dra Abul naga dia membina logi balak di El-kab, terdapat kuil bagi
Nekhbet. Di Abydos dia menyiapkan kuil Ahmose. Di Kom Ombo, Elephantine, Shatt
el-Rigal, dan Gebel es-Silsila beberapa blok diukir dengan namanya masih kekal.

Amenhotep I merupakan raja Mesir pertama yang mengasingkan makam dan kuil
pengebumiannya sebagai usaha mengelirukan perompak. Kuil pengebumiannya
kemungkinannya terletak di Deir el-Bahri di mana Rumah Amenhotep di Taman terletak
dalam kuil peringatan Hatshepsut. Dua makan tidak bertanda di Lembah Raja-raja
telah dikaitkan dengan Amenhotep I, tetapi tiada satupun menyerupai gambaran 
makamnya yang direkod dalam Papyrus Abbott. Mumminya ditanam semula oleh paderi
dinasti dua puluh satu selepas makamnya dirompak. ia dijumpai bersama mummi diraja
lain di Deir el-Bahri.

Generasi Mesir berikutnya memuliakan Amenhotep I di Deir el-Medina, di mana dia
disembah sebagai dewa tempatan, sebagaimana ibunya. Dia juga diketahui sebagai
sumber ramalan. Amenhotep I diwakili dalam tiga bentuk: Amenhotep Bandar;
Amenhotep Kecintaan Amun; dan Amenhotep Medan utama.

Rujukan

 The Oxford Encyclopedia Of Ancient Egypt, Donald B. Redford - Volume 1, 2001

Kategori:Firaun Mesir purba